open-index/open-wikipedia-markdown huggingface dataset:
एन्फ़ील्ड

**एन्फ़ील्ड** संबंधित हो सकता है:

## स्थान
In **Ireland**:
* Enfield, County Meath

In **Australia**:
* Enfield, New South Wales
* Enfield, South Australia
** Electoral district of Enfield, a state electoral district in South Australia, corresponding to the suburb
** Enfield High School, South Australia
* Enfield, Victoria

In **Canada**:
* Enfield, Nova Scotia

In **England**:
* London Borough of Enfield, a borough in London since 1965, that includes:
** Enfield Chase
** Enfield Highway
** Enfield Lock
** Enfield Town
*** Enfield-chantry school, chantry school in Enfield from circa 1398–1558, and the predecessor of Enfield Grammar School
*** Enfield Grammar School, boys' secondary school, established 1558
*** Enfield County School, girls' comprehensive school, established 1909
*** Enfield F.C., original football club based in Enfield, London, founded in 1893, was succeeded by Enfield 1893 F.C. in 2007
*** Enfield 1893 F.C., a non-league football club formed in 2007 which played in Ware, Broxbourne, Goldsdown Road and Harlow
*** Enfield Town F.C., a non-league football club based in Enfield, London
*** Enfield Poltergeist, an apparent poltergeist activity, 1977 to 1980
** Enfield Wash
** Enfield East (UK Parliament constituency)
** Enfield West (UK Parliament constituency)
** Enfield North (UK Parliament constituency)
** Enfield Southgate (UK Parliament constituency)
** Enfield (UK Parliament constituency), the former parliamentary seat, since redrawn
** Municipal Borough of Enfield, the former borough, since enlarged
*Enfield Cricket Club, a Lancashire League cricket team 
*Enfield, Worcestershire, a district of Redditch

In the **United States**:
* Enfield, Connecticut
** Enfield High School (US)
* Enfield, Illinois
* Enfield, Maine
* Enfield, Massachusetts, former town
* Enfield, New Hampshire
* Enfield, New York
* Enfield, North Carolina

## सेना
* Enfield Revolver
* Lee-Enfield magazine rifle
* M1917 Enfield rifle
* Pattern 1853 Enfield rifle musket
* Royal Small Arms Factory Enfield

## लोग
* Enfield (surname), list of people with this name

## अन्य
* Enfield (Heraldry)
* Royal Enfield, the brand of the Enfield Cycle Company, an English engineering company which made motorcycles
* Enfield Automotive
** Enfield 8000
गुप्ति

right|thumb|300px|'''गुप्ति''' का चित्रमय वर्णन
**गुप्ति**  एक हथियार है जो भारत में पारम्परिक रूप से उपयोग किया जाता रहा है। यह तलवार की छड़ी वाला खंजर है जिसे पूरी तरह से लकड़ी के आवरण में छुपाया जा सकता है और यह हाथ में लेकर चलने वाले बेंत या छोटी छड़ी जैसा दिखता है। 'गुप्त' का अर्थ है - 'छिपा हुआ'।

## सन्दर्भ

श्रेणी:ख़ंजर
डू ऍन्ड्रॉइड्स ड्रीम ऑफ़ इलॅक्ट्रिक शीप?

**डू ऍन्ड्रॉइड्स ड्रीम ऑफ़ इलॅक्ट्रिक शीप?** एक विज्ञान गल्प उपन्यास है। इसे अमरीकी लेखक फिलिप के. डिक ने लिखा तथा 1968 में सर्वप्रथम प्रकाशित हुआ। इसकी मुख्य पटकथा** रिक डेकार्ट** पर आधारित है, जो ऍन्ड्रॉइडों (एक प्रकार के रोबोट जो हू-ब-हू मनुष्य से मिलते जुलते हैं) का एक व्यावसायिक शिकारी (bounty hunter) है। इसकी द्वितीयक पटकथा जॉन इसिडोर पर आधारित है, जो कम औसत बुद्धि का व्यक्ति है और जो कि कुछ ऍन्ड्रॉइडों को मित्र भी बना लेता है।

यह उपन्यास महाविनाश (कयामत) के बाद का काल दिखाता है। इस समय पृथ्वी व इसकी जनसंख्या नाभिकीय युद्ध से बुरी तरह प्रभावित हो चुकी है (तृतीय विश्व युद्ध या वर्ल्ड वॉर टर्मिनस के कारण)। अधिकांश जानवर अत्यधिक विकिरण विषाक्तता के कारण या तो संकटापन्न हो गये हैं या विलुप्त! पशु का मालिक होना प्रतिष्ठा का चिह्न माना जाता है और इसमें भी मनुष्य उनके प्रति जो भावनाएँ रखते हैं उनपर ज्यादा जोर दिया जाता है।

डेकार्ड का, "रिटायर होते हुए" छः नेक्सस-6 मॉडल के एन्ड्रॉइडों से सामना होता है, जो नवीनतम व सबसे उन्नत मॉडल है। इसके कारण यह उपन्यास इस विषय का भी अन्वेषण करता है कि मनुष्य होना क्या है। मनुष्यों से भिन्न, एन्ड्रॉइडों के पास परदुःखकातरता (सहानुभूति) नहीं होती है। साररूप में, डेकार्ड इस बात का अन्वेषण करता है, कि मनुष्य को परिभाषित करने वाले गुण क्या हैं, जो कि मनुष्य को एन्ड्रॉइडों (यन्त्र-मानवों) से अलग करते हैं।

इस पुस्तक की पटकथा 1982 की फ़िल्म ब्लेड रनर का मुख्य आधार बनी।

## बाहरी कड़ियाँ
* Complete publication history and cover gallery
*  ''Do Androids Dream of Electric Sheep?''

श्रेणी:अंग्रेजी साहित्य
एंड्रॉइड (रोबोट)

__NOTOC__
**ऍन्ड्रॉइड** एक ऐसा रोबोट या सांश्लेषिक जीव है, जो कि मानव के समान दिखने व क्रियाएँ करने के लिए बनाया जाता है।
यद्यपि ऍन्ड्रॉइड शब्द प्रायः सब जगह ही दोनों लिंगों या बिना किसी लिंगविशेष के लिए, प्रयुक्त होता है, तकनीकी रूप से ऍन्ड्रॉइड पुरुष रूप के लिए प्रयुक्त होता है, जबकि गाय्नॉइड स्त्री रूप के लिए। काफी समय से ऍन्ड्रॉइड विज्ञान गल्पों की परिधि में रहे हैं, तथा कई बार फिल्मों में और टेलीव्हिज़न पर भी दिखाई दिये हैं।

## सन्दर्भ

## अधिक अध्ययन
* TechCast Article Series, Jason Rupinski and Richard Mix, "Public Attitudes to Androids: Robot Gender, Tasks, & Pricing"
* An-droid, "Similar to the Android name"
* Carpenter, J. (2009). Why send the Terminator to do R2D2s job?: Designing androids as rhetorical phenomena. Proceedings of HCI 2009: Beyond Gray Droids: Domestic Robot Design for the 21st Century. Cambridge, UK. Sept. 1.
* Telotte, J.P. *Replications: A Robotic History of the Science Fiction Film.* University of Illinois Press, 1995.

## बाहरी कड़ियाँ

* Humanoid Robot Video
* Jaquet-Droz androids video in Youtube


श्रेणी:Science fiction themes
श्रेणी:Greek loanwords
२०११ वर्जीनिया भूकम्प

**२०११ वर्जीनिया भूकम्प** संयुक्त राज्य अमेरिका के सुदूर पूर्वी राज्य वर्जीनिया में २३ अगस्त २०११ को आया ५.८ की तीव्रता का भूकम्प था जो स्थानीय समयानुसार दोपहर में १ बजकर ५१ मिनट और चालीस सेकिण्ड पर आया था। यूएसजीएस के अनुसार, इस भूकम्प का केन्द्र वर्जीनिया राज्य की राजधानी रिचमण्ड से ६१ किमी उत्तरपूर्व में मिनेराल में था। भूकम्प के १२ घण्टों के पश्चात चार पश्चातवर्ती झटके आए थे जिनकी तीव्रता क्रमशः २.८, २.२, ४.२ और ३.४ थी।

यह भूकम्प अन्य अमेरिकी राज्यों जैसे मैसाचूसिट्स, जॉर्जिया और इलिनॉय और कनाडियाई प्रान्त ओण्टारियो में भी महसूस किया गया था। न्यूयॉर्क नगर, वॉशिंगटन और टोरण्टो में बहुत सी ऊँची इमारतें खाली करा ली गईं।

इस भूकम्प के कारण उत्तर एन्ना नाभिकीय ऊर्जा संयन्त्र के दो रिएक्टर भी स्वतः बन्द हो गए थे।

## सन्दर्भ


## बाहरी कड़ियाँ
* भूकंप के झटकों से थर्राए अमेरिकी शहर  दैनिक भास्कर समाचार।

श्रेणी:२०११ के भूकम्प
श्रेणी:२०११ में संयुक्त राज्य अमेरिका में प्राकृतिक आपदाएँ
पाल तारामंडल

thumb|220px|पाल (वीला) तारामंडल
[thumb|220px|पाल महानोवा अवशेष की [निहारिका|नीहारिका के अन्दर स्थित पल्सर अपने तेज़ घूर्णन में पृथ्वी की ओर गामा किरणों का प्रकाश बार-बार फेंकता है]]
**पाल** या **वीला** (अंग्रेज़ी: Vela) तारामंडल खगोलीय गोले के दक्षिणी भाग में दिखने वाला एक तारामंडल है। इसमें कुछ मुख्य तारों को लकीरों से जोड़कर एक काल्पनिक नौका के पाल की आकृति बनाई जा सकती है। पाल हवा पकड़कर नौका धकेलने वाली चादर होती है, जिसे अंग्रेज़ी में "सेल" (sail) कहते हैं। "वीला" लातिनी भाषा में "पाल" के लिए शब्द है।

## तारे
सारस तारामंडल में ५ मुख्य तारे हैं, हालांकि वैसे इसमें ५० तारों को बायर नाम दिए जा चुके हैं। इनमें से ५ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
* **[[गामा वलोरम तारा|गामा वलोरम]]** (γ Velorum) - यह एक महादानव तारा है जो पृथ्वी से आकाश में दिखने वाला ३४वाँ सब से रोशन तारा है और पाल तारामंडल का सब से रोशन तारा है। वास्तव में यह पाँच तारों का एक मंडल है जिसके तारे एक-दूसरे से गुरुत्वाकर्षक बंधन रखते हैं। इसका मुख्य तारा आकाश में दिखने वाला सबसे रोशन वुल्फ़-रायेट तारा है।
* **नकली काँटा** (False Cross) - यह चार तारों का समूह है, जिसमें पाल तारामंडल के डॅल्टा वलोरम (δ Vel) और कापा वलोरम (κ Vel) और कराइना तारामंडल के आयोटा कराइनी (ι Car) और ऍप्सिलन कराइनी (ε Car) शामिल हैं। आकाश में कभी-कभी यह त्रिशंकु तारामंडल (सदर्न क्रॉस) जैसे लगते हैं, जिसकी वजह से रेगिस्तान या समुद्र में सितारों से दिशा ढूँढने वाले यात्री भ्रमित होकर अपने मार्ग से भटक सकते हैं।
* **ऍन॰जी॰सी॰३१३२** (NGC 3132) - यह पृथ्वी से २,००० प्रकाश-वर्ष स्थित एक ग्रहीय नीहारिका है (यानि एक तारे के इर्द-गिर्द फैला हुआ नीहारिका का बादल)। इसे "आठ-धमाका नीकरिका" (Eight-burst nebula) भी कहते हैं। इस नीहारिका के अलावा पाल तारामंडल में ३२ और ग्रहीय नीहरिकाएँ ज्ञात हैं।
* **पाल महानोवा अवशेष** (Vela supernova remnant) - यह आज से १०,००० साल पूर्व एक महानोवा (सुपरनोवा) विस्फोट में ध्वस्त हुए तारे के अवशेष हैं। यहाँ एक धमाके से बनी नीहारिका और उसमें स्थित एक छोटा-सा पल्सर है। यह दूरबीन द्वारा देखा जाने वाला पहला पल्सर था।
* **गम नीहारिका** (Gum nebula) - यह एक दस लाख साल पहले हुए महानोवा विस्फोट की बची हुई नीहारिका (नेब्युला) है। यह फैल कर छित्तर गई है और बहुत धुंधली हो गई है, लेकिन इसका फैलाव अभी भी जारी है। इसका नाम इसके खोजकर्ता, ऑस्ट्रेलियाई खगोलशास्त्री कॉलिन गम, पर रखा गया था। इस नीहारिका का बादल फैलकर इतना विस्तृत हो चुका है कि पृथ्वी के आकाश में आकाशगंगा (हमारी गैलेक्सी) के बाद यही दूसरी सब से चौड़ी खगोलीय वस्तु नज़र आती है।

## इन्हें भी देखें
* गामा वलोरम तारा
* लाम्डा वलोरम तारा
* ग्रहीय नीहारिका
* पल्सर
* नीहारिका
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
अल्फ़ा परसई तारा

[thumb|240px|[ययाति तारामंडल में अल्फ़ा परसई तारा "α Per" से नामांकित है और इसके बहुत समीप अल्फ़ा परसई तारागुच्छ के छोटे तारे भी इसके इर्द-गिर्द नज़र आ रहे हैं]]
**अल्फ़ा परसई** जिसके बायर नामांकन में भी यही नाम (α Per या α Persei) दर्ज है, आकाश में ययाति तारामंडल का सब से रोशन तारा है और पृथ्वी से दिखने वाले सभी तारों में से ३६वाँ सब से रोशन तारा माना जाता है। यह हमसे ५९० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८२ है। यह एक पीला-सफ़ेद महादानव तारा है। इसके इर्द-गिर्द और भी कई तारों का खुला तारागुच्छ है जिसे "अल्फ़ा परसई तारागुच्छ" कहा जाता है।

## अन्य भाषाओं में
अल्फ़ा परसई के दो अन्य नाम भी हैं जिनका स्रोत अरबी भाषा है। पहला नाम मिर्फ़क (Mirphak, ) है, जिसका अरबी में अर्थ "(भुजा की) कोहनी" होता है। दूसरा नाम अल-जनिब (Algenib, ) है, जिसका अर्थ "तरफ़" होता है (यह शब्द हिन्दी में भी "जानिब" के रूप में प्रचलित है)। अमेरिका के हवाई द्वीपसमूह में बोली जाने वाली भाषा में इसे हिनाली'ई (Hinali'i) कहा जाता है। हवाई की धर्म-कथाओं में हिनाली'ई भू और आकाश के अलगाव का वह केंद्र था जो क्षीरमार्ग (हमारी आकाशगंगा) के निर्माण में बन गया।

## वर्णन
अल्फ़ा परसई एक F5 Ib श्रेणी का महादानव तारा है। इसकी अंदरूनी चमक (निरपेक्ष कान्तिमान) हमारे सूरज की ५,००० गुना है। इसका व्यास हमारे सूरज के व्यास का ५६ गुना और इसका द्रव्यमान सूरज के द्रव्यमान का ११ गुना है। यह अंतरिक्ष के जिस क्षेत्र में स्थित है उसमें बहुत से "सॅफ़ॅई परिवर्ती" प्रकार के परिवर्ती तारे स्थित हैं हालांकि यह स्वयं ऐसा तारा नहीं है। इसलिए अल्फ़ा परसई से तुलना करके इसके निकटवर्ती सॅफ़ॅई परिवर्ती तारों की बहुत-सी विशेषताओं पर अनुसंधान किया गया है।

## इन्हें भी देखें
* महादानव तारा
* खुला तारागुच्छ
* ययाति तारामंडल

## सन्दर्भ


श्रेणी:तारे
श्रेणी:महादानव तारे
श्रेणी:ययाति तारामंडल
श्रेणी:हिन्दी विकि डीवीडी परियोजना
श्रेणी:ऍफ़-प्रकार महादानव तारे
पारनेर तालुक

**पारनेर तहसील** () भारत के महाराष्ट्र राज्य के अहमदनगर जिले की एक तहसील है।

## भूगोल

### क्षेत्रफल

क्षेत्रफल का विवरण निम्नानुसार है

### जनसंख्या

नीचे दी गयी तालिका तालुका की जनसंख्या का 2001 की जनगणना का लिंगानुसार विवरण देती है।

## सन्दर्भ

श्रेणी:अहमदनगर
रालेगन सिद्धि

**रालेगन सिद्धि** (मराठी: राळेगण सिद्धी), भारत के पश्चिम में स्थित राज्य महाराष्ट्र के अहमदनगर जिले, की पारनेर तहसील में स्थित एक गांव है। यह पुणे से ८७&nbsp;किलोमीटर की दूरी पर स्थित है। गांव का क्षेत्रफल ९८२.३१ हेक्टेयर है (१९९१)। पर्यावरण संरक्षण की दृष्टि से इसे एक आदर्श गांव माना जाता है। १९७५ के बाद से, गाँव में विख्यात सामाजिक कार्यकर्ता अन्ना हज़ारे के नेतृत्व में, मृदा अपरदन रोकने के लिए वृक्षारोपण और सीढ़ीदार खेतों में कृषि और वर्षा के पानी के संचय के लिए नहरों की खुदाई जैसे कार्यक्रमों को चलाया गया है। ऊर्जा के लिए गांव में सौर ऊर्जा, बायोगैस (जिसमें कुछ % सांप्रदायिक शौचालय से उत्पन्न होती है) और एक पवनचक्की का उपयोग किया जाता है।  इस परियोजना को १९७५ में शुरू किया गया था और अब यह ३६ साल पुरानी है। यह गांव ग्राम गणतंत्र का एक स्थायी निदर्श है। 

ऊर्जा के क्षेत्र में गैर परंपरागत ऊर्जा का उपयोग गांव की सबसे बड़ी उपलब्धि है। उदाहरण के लिए, गांव की सभी सड़कें सौर बत्ती द्वारा प्रकाशित होती हैं, जिनमें प्रत्येक बत्ती का अपना अलग सौर पटल है।इसी तर्ज पर उत्तर प्रदेश के जौनपुर जिले में मडियाहू तहसील के अंतर्गत हरिहरपुर गांव को मुंबई के वरिष्ठ पत्रकार विजय यादव स्मार्ट विलेज बनाने का संकल्प लेकर काम कर रहे है।
## जलग्रहण क्षेत्र का विकास
2016 में गांव सूखे, गरीबी और अवैध शराब के व्यापार से पीड़ित था। तटबंध की दीवार टूटी होने के कारण गांव के तालाब में पानी का संचय होना असंभव था। काम की शुरुआत अंत:स्रवण पोखर के निर्माण से हुई। अन्ना हज़ारे ने ग्रामीणों को तटबंध की मरम्मत करने में अपने श्रम का दान करने के लिए प्रोत्साहित किया। इस काम के पूरा होने के बाद, गर्मियों में नीचे के सात कुए लोगों की स्मृति में पहली बार पानी से भर गये।

आज गांव में वर्ष भर पानी रहता है, एक अनाज कोष, एक दूध कोष और एक स्कूल की स्थापना की गयी है। आज गाँव के सभी परिवार गरीबी रेखा से ऊपर हैं।

## सन्दर्भ

## बाहरी कड़ियाँ
* A model Indian village
* A successful case of participatory watershed management at Ralegan Siddhi Village in district Ahmadnagar, Maharastra, भारत
* Path finders - Anna Hazare
* World Bank Development Outreach

श्रेणी:महाराष्ट्र
गामा वलोरम तारा

[thumb|230px|[पाल तारामंडल की एक तस्वीर जिसमें गामा वलोरम "γ" के चिह्न वाला सबसे दाएँ पर स्थित तारा है]]
**गामा वलोरम**, जिसके बायर नामांकन में भी यही नाम (γ Vel या γ Velorum) दर्ज है, आकाश में पाल तारामंडल में स्थित एक पाँच तारों का मंडल है जो एक-दूसरे से गुरुत्वाकर्षक बंधन रखते हैं। इसका मुख्य तारा, जिसे "γ वलोरम ए" या "γ२ वलोरम" कहते हैं, वास्तव में एक द्वितारा है जिसका एक तारा एक नीला महादानव तारा है और दूसरा एक बहुत ही रोशन वुल्फ़-रायेट तारा है। पृथ्वी से इसका औसत सापेक्ष कांतिमान (यानि चमक का मैग्निट्यूड) १.७८ है और यह पृथ्वी के आकाश में दिखने वाले तारों में से ३४वां सब से रोशन तारा है। अगर गामा वलोरम के सभी तारों को इकठ्ठा देखा जाए तो इनकी मिली-जुली चमक १.७ मैग्निट्यूड है। ध्यान रहे के खगोलीय मैग्निट्यूड एक विपरीत माप है और यह जितना कम हो चमक उतनी ही ज़्यादा होती है।

## अन्य भाषाओं में
गामा वलोरम को अंग्रेज़ी में "रॅगर" (Regor) कहते हैं। यह नाम ख़लाबाज़ (अंतरिक्ष यात्री) गस ग्रिसम (Gus Grissom) ने मज़ाक के तौर पर अपने सहयात्री रॉजर चैफ़ी (Roger Chaffee) का पहला नाम उल्टा करके बनाया था, लेकिन प्रचलित हो गया। इसे अरबी में "सुहैल अल-मुहलिफ़" () भी कहते हैं, जिसका अर्थ है "क़सम (सौगंध) का तेजस्वी (तारा)"।

## वर्णन
खगोलशास्त्रियों को इस तारों के मंडल को ग़ौर से देखने पर यह तारे मिले हैं:
* **गामा वलोरम ए** (γ2 Vel) - यह एक द्वितारा है। इसमें से एक तारा O9 श्रेणी का नीला माहादानव तारा है जिसका द्रव्यमान सूरज के द्रव्यमान का ३० गुना है। इसका दूसरा तारा ब्रह्माण्ड का अभी तक ज्ञात सब से भारी वुल्फ़-रायेट तारा है जिसका द्रव्यमान सौर द्रव्यमान का १० गुना है। यह दोनों तारे एक-दूसरे से १ खगोलीय इकाई की दूरी पर एक-दूसरे की परिक्रमा कर रहे हैं। इन्हें एक परिक्रमा पूरी करने में ७८.५ दिन लगते हैं।
* **गामा वलोरम बी** (γ1 Vel) - यह एक B श्रेणी का नीला-सफ़ेद उपदानव तारा है। वैसे तो यह गामा वलोरम ए के बहुत नज़दीक है लेकिन दूरबीन के ज़रिये उस से भिन्न देखा जा सकता है। इसके सापेक्ष कांतिमान (यानि चमक का मैग्निट्यूड) ४.२ है।
* **गामा वलोरम सी** - धुंधले से दिखने वाले इस सफ़ेद A श्रेणी के तारे की चमक केवल ८.५ मैग्निट्यूड है (याद रहे के यह जितना ज़्यादा हो चमक उतनी कम होती है)।
* **गामा वलोरम डी** और **गामा वलोरम ई** - यह एक और द्वितारा है, जिसका गामा वलोरम डी तारा ९.४ मैग्निट्यूड का A श्रेणी का तारा और गामा वलोरम ई उस से भी बहुत अधिक धुंधला एक तारा है।

## इन्हें भी देखें
* द्वितारा
* नीला महादानव
* उपदानव तारे
* पाल तारामंडल

## सन्दर्भ


श्रेणी:तारे
श्रेणी:महादानव तारे
श्रेणी:उपदानव तारे
श्रेणी:पाल तारामंडल
श्रेणी:हिन्दी विकि डीवीडी परियोजना
ऍप्सिलन सैजिटेरियाइ तारा

thumb|230px|धनु तारामंडल में ऍप्सिलन सैजिटेरियाइ तारा "ε Sgr" से नामांकित है
**ऍप्सिलन सैजिटेरियाइ** जिसके बायर नामांकन में भी यही नाम (ε Sgr या ε Sagittarii) दर्ज है, आकाश में धनु तारामंडल में स्थित एक द्वितारा है। यह पृथ्वी से दिखने वाले तारों में से ३५वाँ सब से रोशन तारा है। यह हमसे १४४.६४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७९ है। इसका एक बहुत ही धुंधला साथी तारा भी है जिसे ऍप्सिलन सैजिटेरियाइ बी बुलाया जाता है।

## अन्य भाषाओं में
भारतीय संस्कृति में ऍप्सिलन सैजिटेरियाइ और डॅल्टा सैजिटेरियाइ तारों को इकट्ठा पूर्वाषाढ़ के नाम से जाना जाता है। ऍप्सिलन सैजिटेरियाइ को अंग्रेज़ी में "कोस ऑस्ट्रालिस" (Kaus Australis) भी कहा जाता है जिसका अर्थ "दक्षिणी धनुष" है। यह अरबी भाषा के "क़ौस" (, यानि "धनुष") और लातिनी भाषा के "ऑस्ट्रालिस" (Australis, यानी "दक्षिणी") का संयुक्त शब्द है।

## वर्णन
ऍप्सिलन सैजिटेरियाइ का मुख्य तारा एक B9.5 III श्रेणी का दानव तारा है। इसकी अंदरूनी चमक (निरपेक्ष कान्तिमान) हमारे सूरज की ३७५ गुना है। इसका व्यास हमारे सूरज के व्यास का ७ गुना और इसका द्रव्यमान सूरज के द्रव्यमान का ५ गुना है।

## इन्हें भी देखें
* द्वितारा
* दानव तारा
* धनु तारामंडल

## सन्दर्भ


श्रेणी:तारे
श्रेणी:दानव तारे
श्रेणी:धनु तारामंडल
श्रेणी:हिन्दी विकि डीवीडी परियोजना
डॅल्टा महाश्वान तारा

thumb|right|230px|डॅल्टा महाश्वान तारा
**डॅल्टा महाश्वान**, जिसका बायर नाम "डॅल्टा कैनिस मेजोरिस" (δ Canis Majoris या δ CMa) है, महाश्वान तारामंडल में स्थित एक तारा है। यह पृथ्वी से दिखने वाले सभी तारों से ३७वाँ सब से रोशन तारा माना जाता है। यह हमसे १,८०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८३ है।

## अन्य भाषाओं में
डॅल्टा महाश्वान को अंग्रेज़ी में "वॅज़ॅन" (Wezen) भी कहा जाता है। यह मूल रूप से अरबी भाषा के "वज़न" () शब्द से लिया गया है, जिसका अर्थ वही है जो हिन्दी में होता है, यानि "भार"।

## वर्णन
डॅल्टा महाश्वान एक F8 Ia श्रेणी का महादानव तारा है। इसकी भयंकर अंदरूनी चमक (निरपेक्ष कान्तिमान) हमारे सूरज की ५०,००० गुना है। इसका व्यास हमारे सूरज के व्यास का २१५ गुना और इसका द्रव्यमान सूरज के द्रव्यमान का १७ गुना है। इसकी उम्र केवल १ करोड़ वर्ष है (तुलना के लिए हमारे सूरज की आयु ४.५७ अरब वर्ष अनुमानित की गई है)। फिर भी इसमें नाभिकीय संलयन (न्यूक्लियर फ्यूज़न) इतनी तेज़ी से चला के इसके केंद्र में अब हाइड्रोजन इंधन समाप्त हो गया है और अन्य तत्वों को जोड़कर उनसे भी भारी तत्व बनाए जा रहे हैं। इस वजह से इस तारे की सतह का तापमान ठंडा पड़ता जा रहा है और तारा अकार में फूल रहा है। जैसे-जैसे यह ठंडा पड़ता है इसका रंग लाल होता चला जाएगा और क़रीब १ लाख सालों में यह एक लाल महादानव तारा बन जाएगा। जब इसका केंद्र लोहे से भर जाएगा यह सिमटकर एक महानोवा (सुपरनोवा) विस्फोट के साथ ध्वस्त हो जाएगा।

यह तारा इतना बड़ा है कि अगर यह पृथ्वी के इतना ही नज़दीक होता जितना कि व्याध तारा है तो रात में इसकी रौशनी आधे चाँद के बराबर होती।

## इन्हें भी देखें
* महादानव तारा
* महाश्वान तारामंडल

## सन्दर्भ


श्रेणी:तारे
श्रेणी:महादानव तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
2011 विश्व एथलेटिक्स चैंपियनशिप

**2011 विश्व एथलेटिक्स चैंपियनशिप** एक अंतरराष्ट्रीय एथलेटिक्स प्रतियोगिता है जो कि डेगू, दक्षिण कोरिया में अगस्त 27 से सितंबर 4, 2011 के बीच आयोजित होनी है। विश्व एथलेटिक्स चैंपियनशिप एक प्रतिस्पर्धा है जो कि इंटरनेशनल एसोसिएशन आँफ एथलेटिक्स फेडरेशन्स (आइएएएफ) द्वारा आयोजित की जाती है। मूल रूप से यह एक प्रत्येक चौथे वर्ष होने वाली प्रतियोगिता थी परन्तु 1991 में इसके प्रारूप में बदलाव किया गया और इसके पश्चात इसे द्विवार्षिक रूप से आयोजित किया जाने लगा।

## बाहरी कड़ियाँ
* 2011 विश्व एथलेटिक्स चैंपियनशिप आधिकारिक वेबसाइट

श्रेणी:एथलेटिक्स
मारीचि तारा

[thumb|230px|[सप्तर्षि तारामंडल में मारीचि तारे (η UMa) का स्थान]]
**मारीचि**, जिसका बायर नामांकन "एटा अर्से मॅजोरिस" (η UMa या η Ursae Majoris) है, सप्तर्षि तारामंडल का दूसरा सबसे रोशन तारा और पृथ्वी से दिखने वाले सभी तारों में से ३८वाँ सब से रोशन तारा है। यह हमसे १०१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८५ है।

## अन्य भाषाओं में
मारीचि को अंग्रेज़ी में "ऐल्केड" (Alkaid) भी कहा जाता है। यह अरबी भाषा के "क़ाइद बिनात नअश" () से लिया गया है जिसका अर्थ "शोक मनाती बेटियाँ" है।

## वर्णन
मारीचि एक नीले-सफ़ेद रंग का B3 V श्रेणी का मुख्य अनुक्रम तारा है। इसकी सतह का तापमान २२,००० कैल्विन है जो कि काफ़ी अधिक है। बिना दूरबीन के दिख जाने वाले तारों में यह सब से गरम गिना जाता है। मारीचि की निहित चमक (निरपेक्ष कान्तिमान) सूरज की ७०० गुना है। इसका द्रव्यमान हमारे सूरज के द्रव्यमान का लगभग ६ गुना और व्यास हमारे सूरज के व्यास का १.८ गुना है।

## इन्हें भी देखें
* मुख्य अनुक्रम
* सप्तर्षि तारामंडल

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
लेक एण्डीज़, दक्षिण डकोटा

**लेक एण्डीज़** चार्ल्स मिक्स काउण्टी, दक्षिण डकोटा, संयुक्त राज्य अमेरिका में स्थित एक नगर है। यहाँ की जनसंख्या २०१० की जनगणना में ८७९ थी। यह चार्ल्स मिक्स काउण्टी की काउण्टी सीट भी है।

## बाहरी कड़ियाँ
* एण्डीज़ केन्द्रीय विद्यालय 

श्रेणी:दक्षिण डकोटा के नगर
1951 पैन अमेरिकी खेल

**1951 पैन अमेरिकी खेल** (I पैन अमेरिकी खेल) ब्यूनस आयर्स, अर्जेंटीना में फरवरी 25 से मार्च 9, 1951, के बीच आयोजित किए गए थे।

## पदक तालिका

## खेल

* 
* 
* 
* 
* 
* 
* 

* 
* 
* 
* 
* 20px पोलो
* 
* 

* 
* 
* 
* 
* 
* 




## बाहरी कड़ियाँ
* पैन अमेरिकी खेलों का उद्गम

श्रेणी:पैन अमेरिकी खेल
काउण्टी सीट

**काउण्टी सीट** संयुक्त राज्य अमेरिका में प्रयुक्त किया जाने वाला पदशब्द है। काउण्टी सीट किसी काउण्टी या नागरिक पैरिश के लिए प्रशासनिक केन्द्र, या सरकार की सीट होती है।

## बाहरी कड़ियाँ
* National Association of Counties

श्रेणी:संयुक्त राज्य अमेरिका की काउण्टियाँ
सीढ़ीदार खेत

[thumb|300px|[वियतनाम के सा पा में सीढ़ीदार खेत]]
**सीढ़ीदार खेत**, पर्वतीय या पहाड़ी प्रदेशों की ढलव‌‍ भूमि पर कृषि के उद्देश्य से विकसित क्षेत्रों को कहते हैं। इन प्रदेशों में मैदानी इलाकों के आभाव में पहाड़ों की ढलानों पर सीढ़ियों के आकार के छोटे छोटे खेत विकसित किए जाते हैं जो, मृदा अपरदन और बारिश के पानी को बहने से रोकने में सहायक होते है। इन खेतों में वो फसलें जिन्हें अधिक पानी की आवश्यकता होती है जैसे कि धान आदि को प्रभावी रूप से उगाया जा सकता है।

जानवरों के पहाड़ी ढलानों पर चरने के फलस्वरूप हुये कम पैमाने के मृदा अपरदन के कारण प्राकृतिक रूप से छोटे आकार के सीढ़ीदार खेत विकसित हो जाते हैं।

## सन्दर्भ

डाउनलोड्स करो
* ग्रामीण सूचना एवं ज्ञान केन्द्र

श्रेणी:कृषि के प्रकार
श्रेणी:कृषि भूगोल
उत्तर एन्ना नाभिकीय ऊर्जा संयन्त्र

thumb|right|200px|उत्तर एन्ना नाभिकीय ऊर्जा संयन्त्र
**उत्तर एन्ना नाभिकीय ऊर्जा संयन्त्र**, संयुक्त राज्य अमेरिका के वर्जीनिया राज्य की लूज़िया काउण्टी में स्थित एक नाभिकीय ऊर्जा संयन्त्र है जो ४.४ किमी२ क्षेत्रफल पर फैला हुआ है।

## विवरण
इस संयन्त्र के दो दाबानुकूलित जल रिएक्टर हैं जिन्हें वॅस्टिंगहाउस द्वारा बनाया गया था:
* उत्तर एन्ना १: ९२५ मेवा, १९७८ से ४० वर्षों के लिए साधिकार प्राप्त (२०१८ तक)।
* उत्तर एन्ना २: ९१७ मेवा, १९८० से ४० वर्षों के लिए साधिकार प्राप्त (२०२० तक)।

"एन्ना झील" एक कृत्रिम झील है जिसे इस संयन्त्र के कूलिंग रेज़व्वार (शीतलता प्रदान करने वाल जल-भण्डार) हेतु निर्मित किया गया है।

यह संयन्त्र डॉमिनियन जेनेरेशन कम्पनी द्वारा संचालित है और इसका स्वामित्व निम्नलिखित शेयर-धारकों के पास है:
* डॉमिनियन वर्जीनिया पावर कॉर्पोरेशन (८८.४%)।
* ओल्ड डॉमिनियन इलेक्ट्रिक कोओपरेटिव (११.६%)।

## बाहरी कड़ियाँ
* उत्तर एन्ना के संचालक का आधिकारिक पृष्ठ 

श्रेणी:संयुक्त राज्य अमेरिका के नाभिकीय संयन्त्र
थेटा स्कोर्पाए तारा

[thumb|230px|बिच्छु के रूप वाले [वॄश्चिक तारामंडल का चित्रण, जिसमें थेटा स्कोर्पाए 'θ' के चिह्न द्वारा नामांकित तारा है]]
**थेटा स्कोर्पाए** (θ Sco, θ Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ३९वाँ सब से रोशन तारा है। यह पृथ्वी से लगभग २७० प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८६ है।

## अन्य भाषाओँ में
मध्य पूर्व की सुमेर सभ्यता थेटा स्कोर्पाए को "सरगस" के नाम से जानती थी। अंग्रेज़ी में "थेटा स्कोर्पाए" के पहले शब्द का उच्चारण "थ़ेटा" (theta) किया जाता है, जिसमें 'थ़' का उच्चारण 'थ' से ज़रा भिन्न है।

## विवरण
थेटा स्कोर्पाए F1 II श्रेणी का एक पीले रंग का दानव तारा है। इसका व्यास (डायामीटर) सूरज के व्यास का २० गुना है और इसका द्रव्यमान सूरज के द्रव्यमान का ३.७ गुना है। इसकी निहित चमक (निरपेक्ष कान्तिमान) सूरज से ९६० गुना है।

## इन्हें भी देखें
* वॄश्चिक तारामंडल
* सबसे रोशन तारों की सूची
* दानव तारा

## सन्दर्भ


श्रेणी:तारे
श्रेणी:दानव तारे
श्रेणी:वॄश्चिक तारामंडल
श्रेणी:हिन्दी विकि डीवीडी परियोजना
क्रतु तारा

**क्रतु**, जिसका बायर नामांकन "अल्फ़ा अर्से मॅजोरिस" (α UMa या α Ursae Majoris) है, सप्तर्षि तारामंडल का तीसरा सबसे रोशन तारा और पृथ्वी से दिखने वाले सभी तारों में से ४०वाँ सब से रोशन तारा है। यह हमसे १२४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७९ है। यह वास्तव में एक बहु तारा मंडल है।

## अन्य भाषाओं में
क्रतु को अंग्रेज़ी में "डूबे" (Dubhe) भी कहा जाता है। यह अरबी भाषा के "अल-दुब्ब" () से लिया गया है जिसका अर्थ "भालू" है।

## वर्णन
क्रतु के बहु तारा मंडल के यह तारे हैं:
* **क्रतु ए** (α UMa A) - क्रतु मंडल का मुख्य तारा K0 III श्रेणी का लाल दानव तारा है। इसका द्रव्यमान हमारे सूरज के द्रव्यमान का लगभग ४ गुना और व्यास हमारे सूरज के व्यास का ३० गुना है।
* **क्रतु बी** (α UMa B) - क्रतु ए का यह साथी तारा F0 V श्रेणी का मुख्य अनुक्रम तारा है। इसका द्रव्यमान हमारे सूरज के द्रव्यमान का लगभग १.७ गुना और व्यास हमारे सूरज के व्यास का १.३ गुना है। यह क्रतु ए से २४ खगोलीय इकाईयों की दूरी पर है।
* **क्रतु सी** (α UMa C) - यह एक द्वितारा है जिसका मुख्य तारा F8 श्रेणी का है। यह क्रतु ए से ८,००० खगोलीय इकाईयों की दूरी पर है।

## इन्हें भी देखें
* दानव तारा
* मुख्य अनुक्रम
* द्वितारा
* सप्तर्षि तारामंडल

## सन्दर्भ


श्रेणी:तारे
श्रेणी:दानव तारे
श्रेणी:मुख्य अनुक्रम तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
प्रिया राय

**प्रिया राय** (जन्म दिसंबर 25, 1977) एक भारतीय-अमेरिकी मूल की अश्लील फिल्म अभिनेत्री हैं, जो कि अपने अन्य नामों प्रिया राय अंजलि और प्रिया अंजलि राय से भी जानी जातीं हैं।

## प्रारंभिक जीवन
प्रिया 2 बरस की थीं जब ये दिल्ली से अमरीका चली गयीं थीं। एक अमरीकी दंपति ने प्रिया को गोद ले लिया था। प्रिया मिनियापोलिस, मिनेसोटा में पली बढ़ीं, तथा एरिज़ोना राज्य विश्वविद्यालय भी गयीं, परन्तु इन्होंने अपनी पढाई पॉर्न मॉडल बनने के लिए बीच में ही छोड़ दी।

## आरंभिक जीवन
इनका जन्म २५ दिसंबर १९७७ को दिल्ली में हुआ था। महज़ दो साल की थीं जब इनके जैविक माता-पिता ने इन्हें छोड़ दिया था जिसके बाद एक अमेरिकी दंपति ने इन्हें गोद ले लिया। प्रिया मिनियापोलिस, मिनेसोटा में पली बढ़ीं, तथा एरिज़ोना राज्य विश्वविद्यालय भी गयीं, परन्तु इन्होंने अपनी पढाई पॉर्न मॉडल बनने के लिए बीच में ही छोड़ दी।

## करियर
प्रिया ने अपना करियर फ़ैशन मॉडलिंग शुरु किया। ये पाँच बरस तक कामुक नर्तकी रहीं और फिर 29 बरस की उम्र में इन्होंने ब्लू फ़िल्म इंडस्ट्री में क़दम रखा। प्रिया ने अब तक 100 से अधिक ब्लू फ़िल्में की हैं। इन्हें कॉम्प्लेक्स नामक एक पत्रिका में 100 हॉटेस्ट गर्ल्ज़ के लिए चुना गया था। 

## पुरस्कार और नामांकन

## इन्हें भी देखें
* सन्नी लियोन
* मिया मालकोवा
* स्टॉर्मी डैनियल्स
* जेन्ना जेम्सन

## सन्दर्भ

## बाहरी कड़ियाँ
* 
* 
* 
* 
* 

श्रेणी:जीवित लोग
श्रेणी:दिल्ली के लोग
श्रेणी:भारतीय मूल के अमेरिकी व्यस्क फ़िल्म अभिनेता
श्रेणी:महिला व्यस्क फ़िल्म अभिनेता
श्रेणी:1977 में जन्मे लोग
एट चिह्न

**ऐट चिह्न** (**@**), जिसे हिन्दी में भी अंग्रेज़ी के समान ही 'ऐट' पुकारा जाता है, औपचारिक रूप से लेखांकन और वाणिज्यिक चालान में प्रयुक्त होने वाला एक संकेताक्षर है जिसका अर्थ "की दर पर" होता है (उदा; 5 गेदें @  5=  25)। हाल के वर्षों में इसका अर्थ "पर स्थित" का द्योतक भी हो गया है, विशेष रूप से ईमेल पतों में। 

सामाजिक वेबसाइटों जैसे कि ट्विटर और फेसबुक पर इसे सदस्यनाम के एक उपसर्ग (उदा; @ सदस्यनाम) के रूप में एक कड़ी, संबंध या किसी अप्रत्यक्ष संदर्भ को निरूपित करने में प्रयोग किया जाता है।

## सन्दर्भ

श्रेणी:वर्णमाला
गामा जॅमिनोरम तारा

[thumb|230px|[मिथुन तारामंडल (फ़्रांसीसी में) - गामा जॅमिनोरम 'γ' के चिह्न द्वारा नामांकित तारा है]]
**गामा जॅमिनोरम** (γ Gem, γ Geminorum), जिसका बायर नाम में भी यही है, मिथुन तारामंडल का दूसरा सब से रोशन तारा है (पुनर्वसु-पॅलक्स तारे के बाद)। यह पृथ्वी से दिखने वाले सभी तारों में से ४१वाँ सब से रोशन तारा है। यह हमसे १०५ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९ है। वास्तव में यह एक द्वितारा है।

## अन्य भाषाओं में
गामा जॅमिनोरम को अंग्रेज़ी में "ऐल्हेना" (Alhena) भी कहा जाता है। यह अरबी भाषा के "अल-हना'आह" () से लिया गया है जिसका अर्थ "ऊँट की गर्दन पर लगाया गया पहचान चिह्न" है।

## वर्णन
गामा जॅमिनोरम द्वितारे का मुख्य तारा एक A0 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की १६० गुना है। इसका द्रव्यमान हमारे सूरज के द्रव्यमान का लगभग २.८ गुना और व्यास हमारे सूरज के व्यास का ४.४ गुना है। इसकी सतह का तापमान लगभग ९,७५० कैल्विन है। इसका साथी तारा एक G श्रेणी का धुंधला-सा तारा है।

## इन्हें भी देखें
* द्वितारा
* उपदानव तारा
* मिथुन तारामंडल

## सन्दर्भ


श्रेणी:तारे
श्रेणी:उपदानव तारे
श्रेणी:मिथुन तारामंडल
श्रेणी:हिन्दी विकि डीवीडी परियोजना
२०११ आइरीन चक्रवात

thumb|right|200px|उपग्रह चित्र
**२०११ आइरीन चक्रवात** एक समुद्री-तूफ़ान है जो अगस्त २०११ में आरम्भ हुआ था। यह तूफ़ान अन्ध महासागर में सक्रिय हुआ था और इसने अबतक बहुत से कैरिबियाई देशों में क्षति पहुँचाई है और अब यह तूफ़ान संयुक्त राज्य अमेरिका के पूर्वी तट की ओर बढ़ रहा है। इसका उद्गम लॅसर एण्टिलीज़ के पूर्व में है। इसक तूफ़ान से श्रेणी तीन और चार का खतरा है और इस तूफ़ान में हवाओं की गति १९० किमी/घ तक है। २७ अगस्त २०११ को संराअमेरिका में यह उद्घोषणा हुई की इस तूफ़ान के कारण न्यूजर्सी में १० लाख लोगों को अपने आवासों को छोड़ना पड़ सकता है।

उत्तर कैरोलाइना में इस तूफ़ान के कारण २,७३,०० लोग बिजली के बिना थे, दो पिअर क्षतिग्रस्त हो गए, तीन लोग मारे गए। वर्जीनिया में भी एक बच्चा मारा गया।

## सन्दर्भ

## बाहरी कड़ियाँ
* NHC's advisory archive for Hurricane Irene
* NASA's storm data on Hurricane Irene

श्रेणी:तूफ़ान
एबरडीन, दक्षिण डकोटा

**एबरडीन** संयुक्त राज्य अमेरिका के दक्षिण डकोटा राज्य का एक नगर है और ब्राउन काउण्टी की सीट है। यह नगर राज्य की राजधानी पियर से २०० किमी उत्तरपूर्व में है। सन २००५ में यहाँ की अनुमानित जनसंख्या २४,६५८ थी और यह राज्य का तीसरा सबसे अधिक जनसंख्या वाला नगर है।

श्रेणी:दक्षिण डकोटा की काउण्टी सीटें
श्रेणी:दक्षिण डकोटा के नगर
आर्मर, दक्षिण डकोटा

**आर्मर** संयुक्त राज्य अमेरिका के दक्षिण डकोटा राज्य की डग्लस काउण्टी की काउण्टी सीट है। २००० की जनगणना में यहाँ की जनसंख्या ७८२ थी।

श्रेणी:दक्षिण डकोटा की काउण्टी सीटें
श्रेणी:दक्षिण डकोटा के नगर
समानुपात

thumb|'''y''', '''x''' के समानुपाती है।
गणित में दो चर राशियाँ **x** तथा **y** समानुपाती (proportional) कही जाती हैं यदि \tfrac yx का मान नियत (स्थिर/constant) हो। ऐसी स्थिति में कहते हैं कि पहली राशि, दूसरी राशि के समानुपाती है। उदाहरण के लिये, यदि कोई वस्तु नियत वेग से गति कर रही है तो उसके द्वारा तय की गयी दूरी, समय के समानुपाती होगी। 

दो अनुपातों (ratios) की समता को **समानुपात** (proportionality) कहते हैं। जैसे \tfrac ac\ =\ \tfrac bd, एक समानुपात है जिसमें कोई भी पद शून्य नहीं है।
## निरूपण
समानुपात को सामान्यतः अनुपात के चिह्न (:) को दो बार लिखकर निरूपित किया जाता है। कभी कभी इसे भिन्न रूप में भी लिखा जाता है। जैसे:
:a:b :: c:d\quad \Rightarrow \frac{a}{b} = \frac{c}{d}
## अनुक्रमानुपात और समानुपात
सामान्यतः अनुक्रमानुपात (direct proportionality) और समानुपात (proportionality) का अर्थ समान होता है। सरल अंकगणितीय और बीजगणितीय गणनाओं में समानुपात शब्द का प्रयोग उपयुक्त माना जाता है और इसे उपरोक्त निरूपण विधि से निरूपित किया जाता है। लेकिन उच्च कोटि की गणनाओं अथवा भौतिकी गणनाओं में अनुक्रमानुपात का उपयोग किया जाता है। अनुक्रमानुपात को अनुक्रमानुपाती चिह्न अल्फा (&alpha;) से निरूपित किया जाता है। अनुक्रमानुपाती चिह्न को हटाने के लिए अनुक्रमानुपाती चिह्न के एक तरफ के व्यंजक को (सामान्यतः दायीं ओर) एक नियतांक से गुणा कर दिया जाता है जिसे अनुक्रमानुपाती नियतांक कहा जाता है।

:x  \alpha  y\quad \Rightarrow x = m\times y यहाँ *m* अनुक्रमानुपाती नियतांक है।

## प्रमुख गुण

:a:b=c:d \quad \Rightarrow \quad b:a=d:c

:16:12::a:48

a =4
:a:b=c:d \quad \Rightarrow \quad (a+c):(b+d)=a:b

## व्युत्क्रमानुपात
यदि दो चर राशियाँ इस प्रकार बदलतीं हैं कि दोनो का गुणनफल सदा नियत (कान्स्टैन्ट) रहता है तो कहते हैं कि वे परस्पर 'व्युत्क्रमानुपाती' (inversely proportional या varying inversely, in inverse variation, or in inverse proportion or reciprocal proportion)) हैं। 

उदाहरण के लिये, किसी निश्चित दूरी को तय करने में लगा समय, चाल के व्युत्क्रमानुपाती होगा। अर्थात चाल जितना ही अधिक होगा, उस दूरी को तय करने में उतना ही कम समय लगेगा।

## सन्दर्भ

श्रेणी:अनुपात
औषध एवं प्रसाधन अधिनियम, 1940 (भारत)

भारत का **औषध एवं प्रसाधन अधिनियम, 1940** (Drugs and Cosmetics Act, 1940) औषधियो तथा प्रसाधनों के निर्माण, बिक्री तथा समवितरण को विनियमित करता है। इसके अनुसार कोई भी व्यक्ति या फर्म राज्य सरकार द्वारा जारी उपयुक्त लाइसेंस के बिना औषधियों का स्टाक, बिक्री या वितरण नहीं कर सकता। ग्राहक को बेचीं गई प्रत्येक दवा का कैश मेमो देना अनिवार्य कानून है। प्रत्येक व्यापारी/निर्माता को उच्चकोटि की औषिधियो का स्टाक/विनिर्माण करना चाहिए। १९४० में इस कानून की धारा 26 को संशोधित कर मान्यता प्राप्त उपभोक्ता संस्थाओं को औषधि तथा प्रसाधन सामग्री का नमूना परीक्षण तथा विशलेषण करने अधिकृत किया गया है! यह संस्था सरकारी विशलेषण के पास नमूने परिक्षण या विशलेषण के लिए भेज सकती है!

## बाहरी कड़ियाँ
* The Drugs and Cosmetics Act, 1940

श्रेणी:भारत में कानून
श्रेणी:स्वास्थ्य
श्रेणी:चिकित्सा
वी॰ एस॰ श्रीनिवास शास्त्री

right|thumb|वी. एस. श्रीनिवास शास्त्री (सन १९२१ में)

**वी. एस. श्रीनिवास शास्त्री** (1869 - 1946) भारतीय समाजनेता थे। 

वालिगमन (मद्रास) के एक गरीब ब्राह्मण परिवार में इनका जन्म हुआ था। स्कूल-अध्यापक के रूप में जीवन प्रारम्भ। शुरु से ही जीवन की सामाजिक समस्याओं में अभिरुचि होने के कारण गोपालकृष्ण गोखले द्वारा संस्थापित सर्वेन्ट्स ऑफ इंडिया सोसायटी नामक संस्था के सदस्य बन गए। संस्था के उद्देश्यों की पूर्ति में उनकी लगन देखकर गोखले ने इस संस्था की अध्यक्षता के लिए अपने बाद इन्हीं को चुना। सन्‌ 1916 में वे वाइसराय की विधान परिषद् में आए। मांटेग-चेम्सफोर्ड सुधार आयोग की योजना कार्यान्वित होने के बाद वे नई काउंसिल ऑव स्टेट के सदस्य चुने गए। 1921 की रेलवे समिति में भी उन्हें शामिल किया गया। अपने समय के सबसे अधिक कुशल वक्ता होने के कारण अंतरराष्ट्रीय संस्था लीग ऑव नेशंस में भारत का प्रतिनिधित्व किया। प्रिवी काउंसिल में शामिल होनेवाले वे तीसरे भारतीय थे। 1927 में सरकार ने उन्हें दक्षिण अफ्रीका में एजेन्ट नियुक्त किया। लंदन की गोल मेज परिषद की पहली बैठक के वे सक्रिय सदस्य थे। अंग्रेज उन्हे "सिल्वर टंग शास्त्री" के नाम से पुकारते थे। शास्त्री कोस बेंच माइंड कहे जाते थे अर्थात वे अपने तर्को से अनेक बार अपने विरोधी को लाभ पहॅुचाते थे। सत्यवादी परम देशभक्त, भारतीय संस्कृति के प्रतीक, रामायण के व्याख्याकार एवम् साहित्यक् उपासक वि.एस.श्रीनिवास शास्त्री अंग्रेजी के "मास्टर"थे।

## सन्दर्भ

## बाहरी कड़ियाँ

श्रेणी:1869 में जन्मे लोग
श्रेणी:१९४६ में निधन
श्रेणी:भारतीय राजनीतिज्ञ
श्रीनिवासचार्य

**श्रीनिवासचार्य**के पिता का नाम गंगाधर भट्टाचार्य उपनाम चैतन्यदास था। सं. 1576 में वैशाखी पूर्णिमा को इनका जन्म हुआ था। श्री जीव गोस्वामी के यहाँ श्यामानंद जी तथा नरोत्तमदास ठाकुर के साथ भक्ति के ग्रंथों का बहुत दिनों तक अध्ययन किया। श्री जीव के आदेश से भक्तिग्रंथों का प्रतिलिपियाँ लेकर ये तीनों सं. 1639 में बंगाल तथा उत्कल में धर्मप्रचार करने चले। विष्णुपुर में डाकुओं ने धन समझकर ग्रंथों के संदूक लूट लिए। वहाँ का राजकुमार इनकी भक्ति तथा विद्वत्ता से प्रभावित होकर इनका शिष्य हो गया और उसने ग्रंथों को ढूँढ निकाला। उत्तर तथा पश्चिम बंगाल में इस धर्म के प्रचार का श्रेय इन्हें तथा नरोत्तमदास ठाकुर ही को है। इनकी मृत्यु सं. 1664 में हुई।

श्रेणी:हिन्दू गुरु
द वैंपायर डायरीज़

***द वैंपायर डायरीज़*** एक अमेरिकी किशोर-अलौकिक ड्रामा टेलीविजन शृंखला है जो कि एलेक्स लॉयड, केविन विलियमसन और जूली प्लेक द्वारा विकसित किया गया है। यह इसी नाम कि एल॰ जे॰ स्मिथ द्वारा लिखी गयी उपन्यास शृंखला पर आधारित है। शृंखला का प्रीमियर द CW टेलीविजन नेटवर्क पर सितंबर 10, 2009 को हुआ और वर्तमान समय में यह अपने तीसरे सत्र में है, जिसका प्रीमियर सितंबर 15, 2011 को हुआ था। शृंखला की कहानी एक काल्पनिक छोटे, अलौकिक प्राणियों द्वारा प्रेतवाधित शहर मिस्टिक फॉल्स, वर्जीनिया, के निवासियों के इर्दगिर्द घूमती है। इस शृंखला का मुख्य ध्यान प्रमुख तीन पात्रों ऐलेना गिल्बर्ट, स्टेफ़न सेल्वाटोर और डेमन सेल्वाटोर के बीच के प्रेम त्रिकोण पर है। इन तीनों ही पात्रों का अपना-अपना काला अतीत है। इस शो को बहुत सारे नामांकन, दो पीपलस चॉइस पुरस्कार और बहुत सारे टीन चॉइस पुरस्कार जीते हैं, २६ अप्रैल,२०११ के दिन।

## सन्दर्भ

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी फ़ंतासी टेलिविज़न शृंखलाएँ
श्रेणी:अमेरिकी नाटक टेलीविजन शृंखला
मोर तारामंडल

thumb|220px|मोर (पेवो) तारामंडल
[thumb|220px|पेवो तारामंडल के क्षेत्र में तीन "भिड़ती" [गैलेक्सियाँ है]]
**मोर** या **पेवो** तारामंडल खगोलीय गोले के दक्षिणी भाग में दिखने वाला एक तारामंडल है। इसमें कुछ मुख्य तारों को लकीरों से जोड़कर एक काल्पनिक मोर (पक्षी) की आकृति बनाई जा सकती है। "पेवो" (Pavo) लातिनी भाषा में "मोर" के लिए शब्द है। इसकी परिभाषा औपचारिक रूप से सन् १६१२ या १६१३ में पॅट्रस प्लैंकियस (Petrus Plancius) नामक डच खगोलशास्त्री ने की थी हालांकि इसके नाम का प्रयोग १५९७-१५९८ से ही शुरू हो चूका था।

## अन्य भाषाओं में
मोर तारामंडल को अंग्रेजी में "पेवो कॉन्स्टॅलेशन" (Pavo constellation) बुलाया जाता है लेकिन कभी-कभी "पीकॉक कॉन्स्टॅलेशन" (Peacock constellation) भी कहते हैं, क्योंकि "पीकॉक" अंग्रेजी में "मोर" के लिए शब्द होता है। फ़ारसी में इस "ताऊस सूरत-ए-फ़लकी" () कहते हैं। "ताऊस" फ़ारसी में "मोर" को कहते हैं, उदाहरण के लिए विश्व-प्रसिद्ध "मोर सिंहासन" (Peacock throne, पीकॉक थ्रोन) को कभी-कभी भारत में भी "तख़्त-ए-ताऊस" कहा जाता है। "सूरत-ए-फ़लकी" का अर्थ "फ़लक" (आकाश) में तारों से बनाने वाली "सूरत"। यूनानी में भी इसे "ताऊस अस्तेरिस्मोस" (Ταώς αστερισμός) कहा जाता है। यूनानी में "अस्तेर" तारे को कहा जाता है।

## तारे
मोर तारामंडल में ७ मुख्य तारे हैं, हालांकि वैसे इसमें २४ तारों को बायर नाम दिए जा चुके हैं। इनमें से ५ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
* **[[अल्फ़ा पैवोनिस तारा|अल्फ़ा पैवोनिस]]** (α Pav) - यह एक द्वितारा है जो पृथ्वी से आकाश में दिखने वाला सबसे रोशन तारों में से एक है।
* **डॅल्टा पैवोनिस** (δ Pav) - यह सूरज से बहुत मिलता-जुलता (लेकिन आयु में ज़्यादा) G श्रेणी का तारा है।
* **फ़ाई<sup>२</sup> पैवोनिस** (φ2 Pav) - यह भी एक सूरज से मिलता-जुलता (लेकिन F श्रेणी) का तारा है। खगोलशास्त्रियों ने सन् १९९८ में इसके इर्द-गिर्द एक ग़ैर-सौरीय ग्रह पाए जाने की घोषणा की थी लेकिन अब इसमें कुछ शुबा है।
* **भिड़ती गैलेक्सियाँ** (interacting galaxies) - पेवो तारामंडल के क्षेत्र में तीन ऐसे गैलेक्सियाँ देखी जा सकती है जो समीप होने के कारण अपने गुरुत्वाकर्षण के प्रभाव से एक दुसरे पर खीचातानी कर रही हैं। इनका नामांकन आई॰सी॰४६८६, आई॰सी॰४६८७ और आई॰सी॰४६८९ है। ये पृथ्वी से २५ करोड़ प्रकाश-वर्ष की दूरी पर हैं।

## इन्हें भी देखें
* अल्फ़ा पैवोनिस तारा
* आकाशगंगा
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
पपिस तारामंडल

thumb|220px|पपिस तारामंडल
[thumb|220px|पपिस तारामंडल में ऍन॰जी॰सी॰ २४६७ नामक क्षेत्र, जहाँ गैस और [खगोलीय धूल|धूल के भीमकाय बादलों के दरमयान तारों का सृजन हो रहा है]]
**पपिस** तारामंडल खगोलीय गोले के दक्षिणी भाग में दिखने वाला एक तारामंडल है। आकाश में क्षेत्र के हिसाब से यह एक काफ़ी बड़ा तारामंडल है।

## अन्य भाषाओं में
पपिस तारामंडल को अंग्रेजी में भी "पपिस कॉन्स्टॅलेशन" (Puppis constellation) बुलाया जाता है। यह लातिनी भाषा से लिया गया एक शब्द है। किसी नौका की पिछली तरफ़ (यानि उसकी दुम की ओर) बने हुए कमरे की छत को "पूप डॅक" (poop deck) कहा जाता है और इस तारामंडल का नाम उसी से आया है। पूप छत पर खड़े होकर नाव का कप्तान नाव में होने वाली सारी गतिविधियों पर और नौका के आगे और दाएँ-बाएँ के समुद्री क्षेत्र पर नज़र रख सकता है।

## तारे
पपिस तारामंडल में ९ मुख्य तारे हैं, हालांकि वैसे इसमें ७६ तारों को बायर नाम दिए जा चुके हैं। इनमें से ६ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
* **[[ज़ेटा पपिस तारा|ज़ेटा पपिस]]** (ζ Pup) - यह O5Ia श्रेणी का अति-गरम नीला महादानव तारा है, जिसे नेऑस (Naos) भी बुलाया जाता है।
* **ज़ाए पपिस** (ξ Pup) - यह एक G श्रेणी का महादानव तारा है, जिसका पारम्परिक नाम ऐज़्मिडिस्के (Asmidiske) है।
* **ऍच॰डी॰ ७०६४२** (HD 70642) - यह एक तारा है जिसके इर्द-गिर्द एक बृहस्पति के अकार का ग़ैर-सौरीय ग्रह पाया गया है। इस ग्रह की परिक्रमा कक्षा कुछ ऐसी है की इसके और इसके केन्द्रीय तारे के बीच में एक वासयोग्य क्षेत्र है जिसमें अगर कोई पृथ्वी जैसा ग्रह हुआ तो वह संतुलित परिस्थितियों में होगा। वैज्ञानिकों को आशा है कि यहाँ उन्हें शायद कोई पृथ्वी-नुमा ग्रह मिल जाए।
* **ऍच॰डी॰ ६९८३०** (HD 69830) - इस तारे के इर्द-गिर्द तीन वरुण (नॅप्टयून) के अकार के ग्रह परिक्रमा करते हुए ज्ञात हुए हैं। तारे के बीच के और सबसे बाहर के ग्रहों के बीच में एक क्षुद्रग्रह घेरा (ऐस्टरौएड बॅल्ट) भी मौजूद है।
* **ऍन॰जी॰सी॰ २४२३** (NGC 2423) - यह एक खुला तारागुच्छ है जिसके अन्दर एक लाल दानव तारा है जिसे ऍन॰जी॰सी॰ २४२३-२ (NGC 2423-2) का नाम दिया गया है। इस तारे के इर्द-गिर्द एक बृहस्पति से कम-से-कम १०.६ गुना द्रव्यमान (मास) रखने वाला ग्रह ज्ञात हुआ है जो इस तारे से २.१ खगोलीय इकाईयों के फ़ासले पर उसकी परिक्रमा कर रहा है।
* **ऍच॰डी॰ ६०५३२** (HD 60532) - इस तारे के इर्द-गिर्द दो बृहस्पति जैसे ग्रह परिक्रमा करते मिले हैं।
* **खुले तारागुच्छ** - पपिस तारामंडल अपने बहुत से खुले तारागुच्छों के लिए मशहूर है। इनमें से बहुत को मॅसिये वस्तुओं की सूची में भी शामिल किया गया है। ऍम४६ (M46), ऍम४७ (M47), ऍन॰जी॰सी॰ २४५१ और ऍन॰जी॰सी॰ २४७७ इनमें खगोलशास्त्रियों द्वारा जाने-माने हैं।

## इन्हें भी देखें
* ग़ैर-सौरीय ग्रह
* वासयोग्य क्षेत्र
* खुला तारागुच्छ
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
खोतानी रामायण

**खोतानी रामायण** मध्य एशिया के खोतान प्रदेश में प्रचलित रामकथा जिसकी रचना संभवत: 9वीं शती ई. में हुई थी। कदाचित यह तिब्बत में प्रचलित किसी रामायण का प्रतिसंस्करण है। एशिया के पश्चिमोत्तर सीमा पर स्थित तुर्किस्तान के पूर्वी भाग को 'खोतान' कहा जाता है जिसकी भाषा 'खोतानी' है।

इसमें गौतम बुद्ध की आत्मकथा के रूप में कथा आरंभ होती है। इसमें राम की बुद्ध और लक्ष्मण को मैत्रेय बताया गया है और सीता, राम और लक्ष्मण दोनों की पत्नी हैं। यह कदाचित मध्य एशिया की कतिपय प्राचीन जातियों में प्रचलित बहुपति प्रथा से प्रभावित है। इसमें रावण के वध का कोई प्रसंग नहीं है। सहस्रबाहु (सहस्रार्जुन) को दशरथ का पुत्र कहा गया है। राम-लक्ष्मण इस सहस्रबाहु के पुत्र थे। उनकी माँ ने उन्हें बारह वर्ष तक भूमि में छिपा कर रखा था। परशुराम के पिता की गाय का सहस्रबाहु ने अपहरण कर लिया था। इस कारण परशुराम ने सहस्रबाहु का वध किया। राम ने पृथ्वी से वर प्राप्त कर परशुराम को मारा। 

## इन्हें भी देखें
* रामायण
* विभिन्न भाषाओं में रामायण

## बाहरी कड़ियाँ
* खोतानी राम कथा

श्रेणी:रामायण
श्रेणी:प्राचीन ग्रंथ
गंगाबाई

**गंगाबाई**, नारायण राव पेशवा की पत्नी थीं। 

अठारह वर्ष की अवस्था में ही जब नारायण राव को 30 अगस्त 1773 ई. को समय से वेतन प्राप्त न होने के कारण क्रोधोन्मत्त सिपाहियों ने मार डाला तब रघुनाथ राव पेशवा बनकर राजकाज देखने लगे। किन्तु यह बात अनेक लोगों को अप्रिय थी। अतः रघुनाथ राव के विरोधी लोगों ने नाना फड़नवीस और हरिंपथ फड़के के नेतृत्व में एक परिषद् की स्थापना की। उस समय गंगाबाई गर्भवत्ती थीं। अतः इन लोगों ने रघुनाथ राव को पदच्युत करने की योजना बनाई जिसके अनुसार गंगाबाई के गर्भ से बालक का जन्म होने पर उसे पदच्युत करना सहज था। अतः उन लोगों ने गंगा बाई को पुरन्दर भेजने की व्यवस्था की ताकि उनका कोई अनिष्ट न कर सके। और वे लोग इस भावी पेशवा के जन्म की प्रतीक्षा में गंगाबाई के नाम से पेशवा का काम चलाने लगे। 18 मई 1774 ई. को गंगाबाई के पुत्र हुआ जिसे माधवराव नारायण के नाम से अभिहित किया गया और जन्म के चालीसवें दिन उसे लोगों ने पेशवा घोषित कर दिया। पीछे यही सवाई माधवराव के नाम से प्रख्यात हुआ। उसके बड़े होने तक गंगाबाई उसके नाम पर शासनकार्य देखती रहीं और वे नाना फड़नबीस के परामर्श के अनुसार ही चलती थीं। इससे परिषद् में मतभेद उत्पन्न हो गया और लोगों ने यह अपवाद फैलाना आरम्भ किया कि गंगाबाई का फड़नबीस के साथ अवैध सम्बन्ध है और उससे उन्हें गर्भ है। वे इस लोकापवाद को सहन न कर सकीं और विष खाकर उन्होंने अपना प्राणान्त कर लिया।

श्रेणी:भारत का इतिहास
विदेशी कारोबार (विकास और विनियम) अधिनियम, 1992

भारत में विदेशी कारोबार से संबंधित मुख्‍य विधान **विदेशी कारोबार (विकास और विनियम) अधिनियम, 1992** है। इस अधिनियम में देश में होने वाले आयात द्वारा विदेशी कारोबार के विकास और विनियमन की सुविधा प्रदान की गई है और यह भारत से निर्यात तथा इससे जुड़े या आकस्मिक मामलों का भी विकास तथा विनियमन करता है।

अधिनियम के प्रावधानों के अनुसार, सरकार :- 
# विदेशी कारोबार की सुविधा प्रदान करने वाले और नियंत्रण करने वाले प्रावधान कर सकती हैं; 
# सभी या किसी मामले में आयातों और निर्यातों को प्रतिबंधित, बाधित और विनियमित कर सकती है और साथ ही उन्‍हें रियायत भी दे सकती है; 
# आयात और निर्यात नीति बनाने और घोषित करने के लिए तथा इसमें समय-समय पर सरकारी राजपत्र में अधिसूचना द्वारा संशोधन कर सकती है; 
# आयात-निर्यात नीति के निर्धारण और कार्यान्‍वयन सहित अधिनियम के प्रयोजन हेतु विदेशी कारोबार के महानिदेशक की नियुक्ति के लिए भी अधिकृत है|

## बाहरी कड़ियाँ
https://web.archive.org/web/20110806051545/http://indiacode.nic.in/

श्रेणी:भारत के अधिनियम
एशिया और प्रशांत हेतु संयुक्त राष्ट्र का आर्थिक और सामाजिक आयोग (एस्केप)

एशिया और प्रशांत हेतु संयुक्त राष्ट्र का आर्थिक और सामाजिक आयोग (यूनाइटेड नेशन्‍स इकोनॉमिक एण्‍ड सोशल कमीशन फॉर एशिया एण्‍ड द पेसिफिक (एस्‍केप)), एशिया प्रशांत क्षेत्र के लिए संयुक्त राष्ट्र की क्षेत्रीय विकास भुजा है। यह उन मुद्दों पर केन्द्रित है जिन्‍हें क्षेत्रीय सहयोग के माध्‍यम से सर्वाधिक प्रभावी रूप से संबोधित किया जाता है और इसमें शामिल हैं :-

# ऐसे मुद्दे जिसका सामना इस क्षेत्र में सभी देश या देशों का एक समूह करता है, जिसके लिए आपस में एक दूसरे से सीखना अनिवार्य है;
# ऐसे मुद्दे जिनमें क्षेत्रीय या बहु-देशीय संलग्‍नता से लाभ मिलता है;
# ऐसे मुद्दे जो स्‍वभाव में सीमा से परे हैं, या जिनमें सहयोगात्‍मक अंतर देशीय मार्गों से लाभ होगा;
# ऐसे मुद्दे जो संवेदनशील या उभरते प्रकार के हैं और जिनमें पुन: समर्थन और बातचीत की आवश्‍यकता है।

## बाहरी कड़ियाँ
https://web.archive.org/web/20110901053656/http://www.unescap.org/

श्रेणी:संयुक्त राष्ट्र
वाणिज्यिक बुद्धिमत्ता और सांख्यिकी महानिदेशालय (भारत)

कारोबार के आंकड़ों को संग्रह करने, संकलन और प्रकाशित/प्रचारित करने का कार्य प्रमुख सरकारी संगठन '"वाणिज्यिक बुद्धिमत्ता और सांख्यिकी महानिदेशालय (डीजीसीआई एण्‍ड एस)"' को सौंपा गया है। यह कोलकाता में स्थि‍त वाणि‍ज्‍य और उद्योग मंत्रालय, के अधीन कार्यालय है। यह नीति निर्माताओं, अनुसंधानकर्ताओं, आयातकों, निर्यातकों, कारोबारियों के साथ विदेशी ग्राहकों द्वारा अपेक्षित विभिन्‍न प्रकार की वाणिज्यिक जानकारी प्रदान करता है। यह मुख्‍यत अंतरदेशीय और तटीय कारोबार के आंकड़ों, राजस्‍व को आंकड़ों, नौवहन और वायु मार्ग कार्गों के आंकड़े आदि पर प्रकाशन करना है। निदेशालय द्वारा उत्पादित विदेश के आंकड़े निम्‍नलिखित के माध्‍यम से प्रचारित किए जाते हैं :

* मासिक प्रैस विज्ञप्ति;
* प्रधान वस्‍तुओं और देशों द्वारा भारत के विदेशी कारोबारी मासिकआंकड़े;
* भारत के विदेशी कारोबार के मासिक आंकड़े;
* देशों द्वारा भारत के विदेशी कारोबार के तिमाही आंकड़े;
* भारत के विदेशी कारोबार के चुने हुए आंकड़े;
* भारतीय निर्यातकों और आयातकों की निर्देशिका।

डीजीसीआई एण्‍ड एस में भारत और विदेश से आने वाले कारोबारियों, विनिर्माताओं, व्‍यापारियों, उद्योग स्‍वामियों, तकनीकीविदों, सरकारी अधिकारियों, छात्रों, शिक्षकों और अनुसंधानकर्ताओं के उपयोग के लिए एक वाणिज्यिक पुस्‍तकालय भी रखा गया है।

विश्‍वसनीयता और समय सीमा संदर्भ में सूचना की गुणवत्ता ने इस संगठन को न केवल भारत में, बल्कि दुनिया भर में इसे कारोबारी बुद्धिमत्ता का एक विशाल भंडार बना दिया है।

## बाहरी कड़ियाँ
https://web.archive.org/web/20140726163416/http://www.dgciskol.nic.in/

श्रेणी:वाणिज्य व्यापार
श्रेणी:बुद्धि
श्रेणी:सांख्यिकी
पंजीकरण

**पंजीकरण** (Registration) किसी चीज को आधिकारिक रूप से रिकार्ड करने की विधि है। प्राय: किसी चीज का पंजीकरण करने के पीछे अधिक अधिकार प्राप्त करने, या मालिकाना हक की रक्षा के लिए किया जाता है क्योंकि नियम के अनुसार कोई चीज यदि वैधानिक रूप से प्रयोग की जानी है तो उसका पंजीकरण होना ही चाहिए।

जन्म, मरण, विवाह आदि का पंजीकरण करने से इन घटनाओं के होने की तिथि सिद्ध करने में आसानी होती है। गाडियाँ इसलिए पंजीकृत की जाती हैं कि उनका स्वामित्व सिद्ध किया जा सके। 

## बाहरी कड़ियाँ
* प्रॉपर्टी पर अधिकार से पहले रजिस्ट्री
* कागजात रजिस्टर्ड कराएं
* जरूरी है विवाह का पंजीकरण
* नियोक्‍ता के रूप में पंजीकरण करना 

श्रेणी:विधि
श्रेणी:दस्तावेज़
खोइँछा

**खोइँछा** एक विशुद्ध पारिवारिक स्थानिक प्रयोग, जिसका शाब्दिक अर्थ 'मुड़ा या मोड़ा हुआ आँचल' होता है। विवाह के बाद कन्या के ससुराल जाते समय मातृस्थानीया महिला अथवा अन्य शुभ अवसरों पर भी पद में छोटी समझी जानेवाले स्त्रियों के आँचल में चावल, हल्दी की गाँठे और कुछ रुपए डालकर, मस्तक में सिंदूर लगाकर, बड़ी बूढ़ियाँ यह रस्म पूरी करती हैं।

श्रेणी:भारतीय संस्कृति
श्रेणी:विवाह
भारत नीति प्रतिष्ठान

**भारत नीति प्रतिष्ठान** (India Policy Foundation / IPF) भारत भारत नीति प्रतिष्ठान अपने बौद्धिक गतिविधियों और शोध कार्य के माध्यम से समकालीन समस्याओं के रचनात्मक समाधान और भारत से सम्बन्धित सामाजिक राजनैतिक, सांस्कृतिक और आर्थिक नीतियों के सभी पक्षों पर शोध एवं विश्लेषण के लिए समर्पित एक 'अनुसंधान संस्था' है। प्रतिष्ठान ने विगत चार वर्षों की अपनी यात्रा के दौरान देश की जनता पर सीधा असर डालने वाले नीतिगत मुद्दों को उठाने का गौरवपूर्ण प्रयास किया है। राज्य के नीति-निर्माण में प्रभावी हस्तक्षेप रखते हुए प्रतिष्ठान ने जन-हित में अनेक सरकारी मसौदों की सच्चाई को सार्वजनिक किया है। 
भारत की समृद्ध दार्शनिक और बौद्धिक परम्परा के साथ तालमेल बिठाते हुए सभी क्षेत्र के विशेषज्ञों को एक मंच पर लाने का कार्य प्रतिष्ठान ने बहुत ही कम समयावधि में किया है। आज जब देश संक्रमणकाल के मुश्किल दौर से गुजर रहा है ऐसे समय में राष्ट्रवाद की अवधारणा को मजबूत करने हेतु राज्य और समाज के सम्बन्ध से जुड़े नीतिपरक तथ्यों को समझना और दूसरों को भी इससे अवगत कराना प्रतिष्ठान का स्पष्ट उद्देश्य है।

प्रो राकेश सिन्हा इसके मानद निदेशक हैं। वे जाने माने विचारक हैं। संघ के वे सबसे प्रामाणिक चिन्तक के रूप में उभर रहे हैं। उन्होंने संघ संस्थापक डॉ हेडगेवार की जीवनी लिखी है जिसे भारत सरकार के प्रकाशन विभाग ने प्रकाशित किया है। उनकी "राजनितिक पत्रकारिता" नमक पुस्तक काफी लोकप्रिय हुआ है।
## बाहरी कडियाँ
* भारत नीति प्रतिष्ठान''' का जालघर
* भारत नीति प्रतिष्ठान द्वारा आयोजित परिचर्चा 
* न्यू मीडिया पर आयोजित परिचर्चा में भारत नीति प्रतिष्ठान 
* शत्रु संपत्ति विधेयक पर IPF का हस्तक्षेप सफल

श्रेणी:चिन्तन समूह
श्रेणी:नीति
श्रेणी:अशासकीय संस्था